

**ΕΛΛΗΝΙΚΗ ΔΗΜΟΚΡΑΤΙΑ**

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Πύργος 17-11-2015

**ΓΡΗΓΟΡΙΟΥ Ε΄ 1 - ΠΥΡΓΟΣ 27100**  Α.Π.: 1126

 **ΤΗΛ: 2621 0 22311 - ΦΑΞ: 2621 0 20044**

 **E-mail: ispo@otenet.gr**

 **Site: www.ispyrgou.gr**

 **ΨΗΦΙΣΜΑ**

 Το Δ.Σ. του Ιατρικού Συλλόγου Πύργου-Ολυμπίας σε έκτακτη συνεδρίασή του, την 16-11-2015, αποφάσισε ομόφωνα τα κάτωθι:

1. Συμπαρίσταται στην επίσχεση εργασίας των ειδικευομένων ιατρών της Νοσηλευτικής Μονάδας Πύργου όσον αφορά στη μη αποπληρωμή δεδουλευμένων εφημεριών
2. Εκτιμά ότι το πρόβλημα άπτεται της γενικότερης κατάστασης της Δημόσιας Υγείας, τα κονδύλια της οποίας έχουν περικοπεί την τελευταία 5ετία και σήμερα είναι στο 4% του ΑΕΠ, όταν ο μέσος όρος των κρατών-μελών της Ε.Ε. είναι στο 6%
3. Είναι απαράδεκτη η μη πληρωμή δεδουλευμένων εφημεριών ή εργασίας γενικότερα, τόσο στους ειδικευόμενους όσο και γενικότερα σε όλο το ιατρικό και νοσηλευτικό προσωπικό της Νοσηλευτικής Μονάδας Πύργου
4. Η αίτηση ασφαλιστικών μέτρων εκ μέρους της Διοίκησης του Νοσοκομείου θεωρείται άστοχη, πλήττει δε την ενότητα του ιατρικού σώματος ως και την εμπιστοσύνη των πολιτών απέναντι σε τμήμα του ιατρικού προσωπικού

**Διεκδικούμε:**

1. Αύξηση των δαπανών για την Υγεία με ό,τι συνεπάγεται για την Ν. Μ. Πύργου με δίκαιη κατανομή των πόρων ανά κλινική
2. Πρόσληψη μόνιμου ιατρικού και παραϊατρικού προσωπικού ούτως ώστε να εγγυάται την ασφαλή εφημερία αλλά και την ασφαλή παροχή υπηρεσιών υγείας στο Νοσηλευτικό ΄Ιδρυμα.
3. ΄Αμεση αποπληρωμή των δεδουλευμένων εφημεριών και αποκατάσταση των μισθολογικών περικοπών προς όλο το ιατρικό και παραϊατρικό προσωπικό της Ν.Μ. Πύργου
4. Η Δημόσια Υγεία και οι λειτουργοί της δεν μπορεί να αποτελούν αριθμούς σε μεγέθη χρηματοοικονομικών υπολογισμών καθότι η Δημόσια Υγεία αποτελεί αναφαίρετο δικαίωμα όλων των Ελλήνων πολιτών όπως και η ασφαλής παροχή υπηρεσιών από τους λειτουργούς Υγείας.

 Για το Διοικητικό Συμβούλιο

 Ο Πρόεδρος Ο Γεν. Γραμματέας

 Νίκος Κατσαρός Χρήστος Γιαννικούλης